

|  |
| --- |
|  |
| **Všetkým záujemcom** |
|  |
|  |
|  |

Vec

Odpoveď na žiadosť o vysvetlenie SP č.1 k predmetu zákazky: **Pozáručný servis a pravidelná údržba mamografického prístroja a RTG prístrojov** v súlade s § 48 zákona č. 343/2015 Z.z. Zákona o verejnom obstarávaní. Zákazka bola zverejnená vo vestníku verejného obstarávania Úradu pre verejné obstarávanie Bratislava č. 201/2025 zo dňa 06.10.2025, 15838 - MSS a v Úradnom vestníku Európskej únie 649220-2025 zo dňa 03.10.2025;

Otázka č.1 k žiadosti o vysvetlenie SP č.1:

Verejný obstarávateľ požaduje v Opise predmetu zákazky - časť 1: P.č.: 1.13: " Záväzok mať k dispozícii všetky originálne náhradné diely v potrebnom množstve, ktoré budú potrebné k prípadnej oprave, údržbe zariadenia, pričom je v cene zahrnutá výmena náhradných dielov a ich likvidácia."

Nami ponúkaný parameter poskytuje záväzok mať k dispozícii všetky originálne náhradné diely v potrebnom množstve, ktoré budú potrebné k prípadnej oprave, údržbe zariadenia, ale v cene nie je zahrnutá výmena náhradných dielov a ich likvidácia, pretože sa jedná iba o preventívnu prehliadku.

Bude verejný obstarávateľ akceptovať našu požiadavku, že v cene nie je zahrnutá výmena náhradných dielov a ich likvidácia ?

Odpoveď k otázke č.1 k žiadosti o vysvetlenie SP č.1:

Verejný obstarávateľ po dôkladnom zvážení pristúpil k úprave súťažných podkladov, a to v časti C Opis predmetu zákazky pre časť č.1 bod 1.13, ako aj v editovateľnej prílohe č.3 Servisnej zmluvy pre RTG.

Zároveň verejný obstarávateľ na základe vyššie uvedeného zosúlaďuje aj znenie v servisnej zmluve pre RTG, a to v bode 6.3

**Bod 1.13 pre časť č.1 opisu predmetu zákazky**

Mení sa:

Záväzok mať k dispozícii všetky originálne náhradné diely v potrebnom množstve, ktoré budú potrebné k prípadnej oprave, údržbe zariadenia, pričom je v cene zahrnutá výmena náhradných dielov a ich likvidácia - áno

**Bod 1.13 pre časť č.1 opisu predmetu zákazky**

Mení sa na:

Záväzok mať k dispozícii všetky originálne náhradné diely v potrebnom množstve, ktoré budú potrebné k prípadnej oprave, údržbe zariadenia, ~~pričom je v cene zahrnutá výmena náhradných dielov a ich likvidácia~~ - áno

**Bod 6.3 pre časť č.1 servisnej zmluvy pre RTG**

Mení sa:

V cene sú zahrnuté všetky náklady na vykonanie servisu, ktoré súvisia s prácami na zariadeniach (opravy, údržba), tak ako je uvedené v tejto zmluve, vrátane prípadných cestovných nákladov od výjazdu servisného technika na miesto určenia a späť, výmeny dielov a náhradných dielov, prípadné udelenie licencie, likvidácia a/alebo ekologická likvidácia pôvodných dielov.

**Bod 6.3 pre časť č.1 servisnej zmluvy pre RTG**

Mení sa na:

V cene sú zahrnuté všetky náklady na vykonanie servisu, ktoré súvisia s prácami na zariadeniach (opravy, údržba), tak ako je uvedené v tejto zmluve, vrátane prípadných cestovných nákladov od výjazdu servisného technika na miesto určenia a späť, ~~výmeny dielov a náhradných dielov~~, prípadné udelenie licencie, ~~likvidácia a/alebo ekologická likvidácia pôvodných dielov.~~

**Na základe uvedeného nedochádza k podstanej zmene v časti C Opis predmetu zákazky pre časť č.1 Súťažných podkladov ani v editovateľnej forme servisnej zmluvy pre RTG a jej prílohy č.3.**

**Uvedená zmena je vyznačená farebne.**

Otázka č.2 k žiadosti o vysvetlenie SP č.1:

V súťažných podkladoch chýba dokument Cenová ponuka pre časť 1, žiadame preto verejného obstarávateľa o doplnenie tohto dokumentu do súťažných podkladov.

Odpoveď k otázke č.2 k žiadosti o vysvetlenie SP č.1:

Ospravedlňujeme sa za administratívnu chybu. Cenová ponuka pre časť č.1 je samozrejme k dispozícii bez obmedzení t.j. je súčasťou dokumentu Súťažné podklady, a to od okamiu vyhláseenia verejného obstarávania.

V záložke dokumenty k predmetnému verejnému obstarávaniu systému Josephine dopĺňame aj editovateľnú formu cenovej ponuky pre časť č.1

**Na základe uvedeného nedochádza k zmene Súťažných podkladov.**

**Verejný obstarávateľ má za to, že na základe vyššie uvedených zmien, nedochádza k podstatnej úprave v dokumentoch potrebných na vypracovanie ponuky, preto termín na predkladanie ponúk ostáva nezmenený.**

Inštitút vysvetlenia súťažných podkladov v zmysle § 48 ZVO ako vyplýva zo samotného označenia, slúži na vysvetlenie, objasnenie alebo spresnenie súťažných podkladov zadaných verejným obstarávateľom v procese verejného obstarávania.